
Dem Grbarn / bnd wolgelerten Daui⸗ 
di Reinhardo / In dem Auguſtinianer Col⸗ 
legio zu Erffurdt / Meinem freundtlichen 
lieben Bruder. 

STILE Gunad durch Chri⸗ 
ſtum zuuor. Freundtlicher lieber Bruder / 

Ich kan dir auß Bruͤderlicher liebe nicht verhalten / Das 
gar erſchroͤckliche Newe zeytung / Auß Littawen anher in 
Preuſſen / vor wenig tagen kommen ſindt / Nemlich wie 
der Moſchcowitter Warhafftiglichen / Mit groſſer Hee⸗ 
res krafft / in das gemelte Landt ein gefallen ſey / Vnnd vor 
kurtzer zeit Polotzko / Welches eine fuͤrneme Kauff⸗ 
ſtat / vnd Heſtung fein ſol / Erobert vnd vber weltiget habe / 
Auch grauſamen Mordt / vnnd Tyranney daſelbſt geuͤbet / 
vnnd getrieben. Deßgleichen Jammers / So es Gott nicht 
gnediglich abwendet / wir vns alhier in Preuſſen kurtz auch 
zuuermutten / vnnd zugewarten. Solchen der eroberten 


Stadt polotz ko jammer / habe ich in einfeltige Klagreyme 


verfaſſet / Vnnd vberſende dir dieſelbigen / Darneben bieten 
de / du wolleſt ſampt andern frommen Chriſten / Gott den 
trewen Helffer / hertzlich anruffen / Das er uns genedig ſey⸗ 
Vnnd die woluerdiente ſtraff von uns Armen Suͤndern auß 
Vetterlicher Gute vnnd Barmhertzigkeit abwenden wolle / 
Amen. Damit gehab dich wol / Vnnd troͤſte vnſern Alten 
betagten Vater. Datum Koͤnigßperg in preuſſen auff Ma⸗ 
rie Verkuͤndigung Anno 15 C 3. 


D. L, > 
| Johannes Reinhardus 

Grbermliche klag der Skat Poloczko. 


GOTT hat fein Hertz zu mir geneygt / 
Vnnd hatt mir groſſe Gnad erzeigt. 
In dem das er mir Leib vnnd Lebn / 
Vnnd Herrlichen Fried hatte gebn. 
Daraus man het koͤndt ſehen wol / 
Das ein yederman fromm fein fol, 
Aber ich hab ſolches veracht / 
Vnnd meine Tag vbel zu bracht. 
Inn Freſſen / Sauffen / Hurerey / 
Inn Hoffardt / vnnd viel Buberey. 
Inn Wucher / Geytz vnnd auch Betrug / 
Für das ich het fuͤr mich genug. 
Thet nicht nach meinem Negſten fragen 
Sorgt nicht was Gott darzu wuͤrd ſagen. 
Summ / Ich hab gethan wenig Buß / bi. 
Drumb ich mich jundt leyden muß. 
Vnnd ſehen ſolchen jammer an / 
Welchen kein Menſch außreden kan. 
Da iſt mir durch des Feindes Handt / 
Alles was mein war / abgewandt. 
Da leydet ſich mein Weib vnnd Kindt⸗ 
Vnnd alles was man bey mir findt. 
Erfehret gar groß hertzeleydt⸗ 
Betruͤbtnus viel vnnd Trawrigkeyt. 
Ein teyl hat gelaſſen ſein Blut / sr ug 
Das ander hat es ſonſt nicht gut · 

An Ketten ſindt jhr viel geſchmidt / 
Vunnd ſindt weit weg geführet mit. i 
Vnter die Moſchcowitter nein / 
Da ſie můſſen gefangen ſein. 
Da ſie muͤſſen jammer vnnd not / ur 
Leyden / vnnd endtlich auch den Todt. 
O Du zart Junckfrewliche art, 
Wie iſt dein Ehr ſo gar verkart. 
Denn dir iſt ſolcher Schatz genomn / 
Den du nicht wider kanſt bekomn. 
Ach wenn mich der Herr het geſtrafft / 
Mit Peſtilentz / vnnd Fried verfchafft: 
9 wer ich nicht wie ich nun bin / 
So gar betruͤbt in meinem ſin. 
Denn viel jammers het nun ein endt / 
Melchen mein trawrigs Hertz erkendt. 
Jch lieg verwundt für aller weldt. | 
UA ii mir hat ein endt Goldt vnnd Geldt. 
Ich hette nicht gedacht fuͤrwar / 
Das auff mich Gott ſo gantz vnnd gar. 
Solt ſeinen Zorn han außgegoſſn / 
Der heuffig iſt auff mich gefloſſu. 
Het ich fůr langeſt Buß gethan / 
o wuͤrdt mirs nicht fo vbel gahn. 
Het ich einen Sack angezogn⸗ 
Vnnd wer zur Aſchen zugeflogn. 
Vnnd hette meine Sundt beweindt⸗ | 
So wuͤrget mich nicht ſo der Feindt. 8 


So ſtuͤndt ohn zweiffel baß mein ſach / 
Jamer / jamer ach vnnd ach. 
Wenn reden koͤndten alle Stern 8 
Vnnd Waſſer tropffen Zungen wern. 
So koͤndten ſie nicht gnug mein Leydt / 
Außreden nun zu dieſer zeit. 
Da wenn gleich der Sandt all am Meer / 
antz vnnd gar voller Zungen wer. 
Vnndreden koͤndten Laub vnnd Graß / 
Was Gott erſchuſſ vnnd alles das. 
So loͤndten ſie nicht ſprechen auß / 
5 Vngluͤck ſo mir kompt zu Hauß. 
Es wer nicht wunder das ich weint / 
Vnnd nur eytel Blutſtropffen greint. 
Vber das Elendt drinn ich ſteh / 
Vnnd jetzt fir meinen Augen ſeh. 
Der Feindt hat meine Teutſche Knecht / 
Vernimm den Handel wol vnnd recht. 
Ein yeder ſpiegle ſich an mir 
Auff das er nicht erfahre ſchier. 
Das Vngluͤck drinn ich ſtzundt bin, 
Ach wo ſol ich doch fliehen hin. 
Mich duͤnckt Gott hab fein Angeſicht / 
Von mir gewandt vnnd hoͤr mich nicht. 2 
Richt ich mich auff / neig ich mich niedr / | 
Kehr ich mich hin / wendt ich mich widr. 


So findt ich weder huͤlff noch Rath / 


Das macht alles mein Miſſethat. 

Die ich nicht hab bey mir erkandt / 
Vnnd mich baldt daruon abgewandt. 
Drumbhuͤtte ſich ein yeder ebn / 
Wil er ſolch Vnglüͤck nicht erlebn. 
Welch ich erlebet hab jtzundt 
Solchs thuich allen Menſchen kundt. 
Vnnd ſoͤnderlich diß Preußner Landt⸗ 
Mag fein mein Trawrigkeyt bekandt. 
Der Feindt hat Triumphiret ſehr⸗ 
Deutſchlandt habs auch fuͤr Newe mehr. 
Vnnd hab derhalben ohne ſchew / 
Vber dein Suͤndt Hertzliche rew. 
Man hoͤre fleiſſig Gottes Wort / | 
Vnnd wenn man daſſelb hat gehort 
So ſchleuß man es gar ernſtlich ein⸗ 
Vnnd trewlich in ſeins Hertzen Schrein. 
Vnnd lebe auch auff Erdt darnach / 
So werden wol gut alle ſach. 
Denn wenn man ſich zu Gott bekert⸗ 
Fuͤrwar man groſſe Gnad erfert. 
Wenn man aber ſolches nicht thut. 
So koſt es entlich Menſchen Blut. 
Die Oberkeyt Regiere wol 
Vnnd ſchůͤtze was ſie ſchützen fol. 
Vnnd ſtraff mit ernſt die Buberey / 
Vnnd halte ſhr Gewiſſen frey. 
Darmit der Fromm moͤg haben ruh 
Auſſ Erden / vnnd auch Fried daͤrzu. 1 


Die Vnterthanen wollen fein / 
Der Oberkeyt gehorſam ſein. 
Denn der HERR fie geordnet hat / 
Durch ſeiner Gnaden Weyſen Rath. 
Die Kinder wollen auch mit fleiß⸗ 
Thun nach jhrer Eltern geheyß. 
Drumb das es hat der liebe Gott / 
Beuolhen im vierdten Gebot. 
Vnnd was der Eltern Standt betrieſſt / 
Welchen der HE RR auch hat geſtifft. 
So ſeh Vatter vnnd Mutter drauf / 
Das fie ziehen jhr Kinder anff 
In rechter Vnthertenigkeyt / 2 
Zu Gottes Furcht vnnd Erbarkeyt. 
Biſtu ein Knecht / biſtu ein Magt / 
Haſtu zu dienen zugeſagt. j 
So fey trew deinem Herrn vnnd Frawn / 
Denck das ſolches dein Gott thut ſchawn. 
Der dir kan geben alzeit ſchon / 
Fůr trewen dienſt ein reichen Lohn. 
Summa mach du es vberal / 
Was du fuͤr haſt das Gott gefal. 
So wirdt der HE RRdie Rute fein’ 
Weg werffen inn das Fewer nein. 
Vnnd wirdt abwenden Straff vnnd Pehn / 
Welche du ſonſt wirſt ernſtlich ſehn. 
Wo du dich nicht zu GO T T bekerſt / 
Vund uicht der groſſen Suͤnde werſt. 
Warlich 


Warlich ich Arm betruͤbte Stadt / 
Meyns gut mit meinem trewen Rath, 
Wolt geren das man ſich an mir / 
piegelet jmmer für vnnd fürs 
Vnnd beſſerte mit fleiß vnnd ebn / | 
Sein Boͤſes vnnd Suͤndtliches lebn. 
Drumb leget ab jhr lieben leuth / 
Die Werck der Finſternuſſen heut 
Vnndleget des Lichts Waſſen an 
Beſſer man euch nicht Rathen kan. 
Ein yeder thu befleiſſen ſich / 
Zu leben fein vnnd Erbarlich. 


Nicht in Freſſen vnd Saufſen viel / 
Nicht wie ſein Alter Adam wil. 
Sondern in feiner Meſſigkeyt / 
Halt ſich ein yeder allezeyt. 
So wirdt ſich des Weybes Samen / 
Vber euch erbarmen Amen. 


